पुलिस सूत्रों ने बताया कि बांसडीह रोड थाना क्षेत्र के टकरसन मठिया में रविवार की रात श्रीराम—जानकी अष्टधातु से निर्मित मूर्ति चोरी हो गई। साथ में चांदी के चार मुकुट भी चोरी हो गए। इसकी जानकारी तब लगी जब मंदिर के पुजारी मंदिर में पहुंचे। मंदिर के द्वार का ताला टूटा देख पुजारी अवाक रह गये। मुआयना करने पर पता चला कि श्रीराम—जानकी की मूर्ति के अलावा चार चांदी के मुकुट भी चोरी हो गये हैं।